Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: PhDr. Romana Kanovská
Pozícia: riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: (anglický, francúzsky)

2. Zahraničná pracovná cesta (ZPC):
Štát, mesto: Rakúsko, Viedeň
•	Vykonaná v dňoch: 12. október 2014 — 15. október 2014
Názov prijímajúcej organizácie: OECD

Účel cesty: 55. zasadnutie General Assembly IEA (International Association for the Evaluation of Educational Achievement), koordinácia medzinárodných meraní -  štúdie PIRLS, TIMSS, ICILS, ICCS
Spôsob financovania: z rozpočtu NÚCEM 

3. Rámcový program pobytu:

12.10.2014 – príjazd do Viedne; 13.10.-15.10.2014 – pracovné stretnutia, rokovania; 15.10.2014 – odjazd do Bratislavy

4. Stručný priebeh rokovaní:

Úvod – otvorenie zasadnutia
55. pracovné zasadnutie IEA sa konalo vo Viedni, hostiteľskou inštitúciou bolo Rakúske ministerstvo školstva. 

Úvodné slovo, príhovor a privítanie účastníkov zasadnutia mali Anne-Berit Kavli (šéf IEA) a Dirk Hastedt, výkonný riaditeľ IEA, ktorí privítali delegátov a otvorili zasadnutie. 
 
Hlavnými okruhmi rokovania bolo:
-	Prerokovanie stavu prípravy štúdie ECES (Early Childhood Education Study)
-	Príprava štúdie ICCS 2016 (International Civic and Citizenship Education Study)
-	Záverečná správa štúdie ICILS 2013
-	Príprava štúdie PIRLS 2016
-	Príprava štúdie TIMSS 2015
-	Návrh eTIMSS 2019
-	Prezentácie zástupcov niektorých krajín k spôsobom disseminácie výsledkov a využitia TIMSS a PIRLS na úrovni národných politík (Estónsko, Nordické krajiny, Juhoafrická republika)
-	Prezentácie súvisiace so špecifickým prístupom IEA k hodnoteniu kvality  vo vzdelávaní –  silné a slabé stránky skupiny príbuzných krajín vo vzdelávacích výsledkoch (Nórsko, Oslo univerzita), TEDS-M skúsenosti (Nórsko, Nemecko univerzity)
-	Diskusie v skupinách so zohľadnením špecifík národných vzdelávacích systémov a politík. V rámci diskusií sa tematizovali možnosti ďalšieho medzinárodného výskumu v nasledovných oblastiach.
Témy diskusií: 
1.	Ako prezentovať IEA štúdie lepšie?
2.	Príspevok IEA v období po r.2015, jeho budúca úloha, možnosti a zodpovednosti členov v podpore práce IEA

Najzaujímavejšie a nové pripravované štúdie IEA v najbližšom odbobí: 

Štúdia ECES (Early Childhood Education Study)
Pôjde o medzinárodný výskum žiakov v poslednom ročníku ISCED 0 predškolského vzdelávania zameraný na pripravenosť žiakov na vstup do ISCED 1 (vek navštevovania posledného ročníka ISCED 0 je na medzinárodnej úrovni 6 – 4 roky). 
Štúdia ECES má zámer sústrediť sa na 2 podstatné kontexty v predškolskom vzdelávaní, a to je nastavenie predškolského vzdelávania a domáce vzdelávacie prostredie. Ďalej sa budú skúmať kompetencie detí využívané v prístupoch (sociálnom a emocionálnom, vzdelávacie predpoklady a učenie, telesný vývoj, jazykové a čitateľské kompetencie, počtové kompetencie). Na výskum budú nadväzovať medzinárodné porovnania medzi zapojenými krajinami. Prostredníctvom dotazníka sa bude ďalej sledovať národný kontext, v ktorom je realizovaná politika predškolského vzdelávania a výchovy.
Vo fáze 1 výskumu (prípravná fáza) je zapojených 6 krajín (Čile, Česko, Estónsko, Taliansko, Nový Zéland, USA), ďalšie 4 krajiny majú záujem urýchlene vstúpiť do tejto fázy (Kórea, Poľsko, Rusko, Thajsko) a ďalšie krajiny zvažujú vstup. Druhá fáza je plánovaná po ukončení a záverečnom vyhodnotení fázy 1 (2015 – 2018). Záujmom medzinárodného centra je zapojiť čo najviac krajín participujúcich na štúdiách PIRLS a TIMSS aj kvôli následnému prepájaniu výsledkov a linkovaniu týchto dát. MŠVVaŠ SR odporúčame zapojiť sa do tejto štúdie.

Štúdie PIRLS a TIMSS – ePIRLS 2016, eTIMSS 2019
Obe štúdie pripravujú inovatívne rozvojové formy, a to online elektronickú formu cez počítač/tablet popri papierovej forme. Pôjde o hodnotenie čitateľskej gramotnosti (ePIRLS 2016) v kontexte simulovaného internetového prostredia. Na základe trendových položiek budú vyhodnotené komparácie medzi počítačovou a papierovou formou testovania.  Štúdia eTIMSS 2019 (matematika, prírodoveda) bude realizovaná prostredníctvom tabletov. MŠVVaŠ SR odporúčame zapojiť sa do elektronickej formy týchto štúdií.

Záver rokovania  
A.-B. Kavli predstavila závery rokovania, poďakovala rakúskemu Ministerstvu školstva a vedy  za vynikajúcu organizáciu a pohostinnosť. 

5. Osobitne vyhotovený očakávaný prínos ZPC:
Pravidelnou účasťou na zasadnutiach IEA má Slovensko priamy prístup k informáciám a procesom, ktorými je riadený výskum štúdií IEA na medzinárodnej úrovni. Dôležité sú aj priame kontakty so zástupcami účastníckych krajín v IEA  ako aj výmena skúseností. Informácie z rokovaní IEA  sú následne priamo sprostredkované organizačnému a realizačnému tímu riešiteľov štúdií  IEA TIMSS a PIRLS, ICCS aj ICILS na národnej úrovni (národní koordinátori). Zaujímaví prednášajúci (najmä z univerzít) s inšpiratívnymi príspevkami (napr. z univerzity v Nórsku a Švédsku) budú oslovení na aktívnu účasť na pripravovanej konferencii NÚCEMu v r. 2015. 
Pre Slovensko by bolo veľmi prínosné, inšpiratívne a zaujímavé vstúpiť do pripravovaných štúdií  Early Childhood Education Study aj ePIRLS, eTIMSS. 
6. Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: PhDr. Soňa Hanzlovičová, generálna riaditeľka Sekcie regionálneho školstva, MŠVVaŠ SR